Kathleen Kelly á litla og sæta bókabúð sem er fræg fyrir barnabókadeild sína , og lendir í ástarævintýri í gegnum tölvupóstsamskipti . Hún er nú þegar í sambandi við blaðamanninn Frank Navasky , en stendur í tölvupóstsamskiptunum á laun . Skyndilega þá er rekstur búðarinnar í hættu þegar bókaverslanakeðjan Fox Books opnar hinum megin við götuna .... Lesa meira Kathleen Kelly á litla og sæta bókabúð sem er fræg fyrir barnabókadeild sína , og lendir í ástarævintýri í gegnum tölvupóstsamskipti . Hún er nú þegar í sambandi við blaðamanninn Frank Navasky , en stendur í tölvupóstsamskiptunum á laun . Skyndilega þá er rekstur búðarinnar í hættu þegar bókaverslanakeðjan Fox Books opnar hinum megin við götuna . Hún hittir Joe Fox , son eigandans , og verður strax frekar pirruð yfir því hvað hann er hrokafullur í viðskiptum . Þó hún fái góð ráð frá hinum nafnlausa tölvupóstsvini , þá þarf hún á endanum að loka bókabúðinni sinni vegna samkeppninnar við bókarisann . Málin taka síðan óvænta stefnu þegar Joe Fox áttar sig á því að nafnlausi netvinurinn , er enginn annar en Kathleen Kelly . ... minna Ég segi það hér og nú að þetta er versta dramamynd sem ég hef séð og einnig er hún alveg út í hött þar sem verstu óvinir ræða saman í gegnum tölvupóst og verða svo ástfangnir á endanum og voða væmið eitthvað . Ég mæli með því að þið eyðið tíma ykkar ekki í að horfa á hana því hún er hreint og beint hundleiðileg og frekar myndi ég vaska upp en horfa á hana . Í stað þess að gefa stjörnur gef ég henni þrjá fílukalla : ( : ( : ( Þetta er alveg æðislega sæt mynd fyrst og fremst . Rómantísk ástarsaga í óvenjulegri kantinum , ekki of væmin og smá húmor hingað og þangað . Tvær manneskjur sem eru ástfangin á netinu og senda hvort öðru hugsanir sínar í gegnum E-mail en samkeppnisaðilar og þola ekki hvort annað í raunveruleikanum . Ég held að þetta sé samt aðallega paramynd , svona mynd sem maður verður eiginlega að bjóða ástvini á og haldast í hendur alla myndina . Það er líka voðalega sniðugt ef maður kannast sjálfur við þetta , hefur kynnst mjög góðum vin á netinu eða jafnvel kynnst maka sínum þar já , það getur og hefur gerst . Rómantísk gamanmynd með sama teyminu og Sleepless in Seattle , þ.e. Nora Ephron , Tom Hanks og Meg Ryan . Eftir að hafa séð sýnishornin fyrir þessa mynd var ég búinn að gera mér ákveðnar hugmyndir um hana og átti ekki von á miklu en hún kom mér skemmtilega á óvart . Í myndinni leika Hanks og Ryan fólk sem hefur verið í tölvupóstsambandi í einhvern tíma án þess að vita nokkuð um hver hinn er . Í raunveruleikanum eru þau andstæðingar , fyrirtæki Hanks veldur því að litla bókabúðin sem Ryan rekur er að fara á hausinn . Myndin spilar skemmtilega með þessa hugmynd og þó að hún falli nokkrum sinnum í það að verða of væmin fyrir minn smekk fannst mér hún vera mjög góð skemmtun og mæli með henni .